Title: Hammershus Besøgscenter
Description: Nu kommer de næste to bind i den populære bogserie om ny dansk arkitektur. Gennem 10 bind vil serien give et vitalt signalement af den nyeste danske bygningskunst. Hvert bind udfolder et enkelt bygningsværk og portrætterer tegnestuen bag. De 10 bygninger repræsenterer desuden 10 aktuelle temaer i tidens arkitekturdebat. Gennem et essay og et dybdegående interview med arkitekten, kommer man helt tæt på. Samtaleformatet sikrer en uformel beskrivelse, mens essayet supplerer med baggrundsviden. Det nye Hammershus Besøgscenter er tegnet af Arkitema og Christoffer Harlang. Bygningen, som spændstigt og diskret indskriver sig i landskabet omkring den gamle borgruin, er et sjældent eksempel på et moderne gesamtkunstwerk, hvor arkitekturen sammen med den specialdesignede indretning skaber en vellykket helhedsoplevelse. Bygningens rene linjer og det rå indre af beton og egetræ suppleres på fornem vis af Harlangs inventar, som består af alt fra borde, reoler og dørhåndtag til lamper, lysestager og salt- og pebersæt i cafeen? og endda et læskur ved busholdepladsen.
Subjects: Visitors' centers, Hammershus Besøgscenter (Bornholm, Denmark), Arkitema (Firm)
Places: Denmark, Bornholm
People: Christoffer Harlang